**RAZPISNA DOKUMENTACIJA**

**za dodelitev nepovratnih finančnih sredstev za nakup in vgradnjo malih**

**komunalnih čistilnih naprav v Občini Žiri leto 2024 in 2025**

**Številka:410-0023/2024-3**

**Datum: 11.2.2025**

**Občina Žiri**

**Loška cesta 1**

**4226 Žiri**

Informacije: Gašper Kristan, tel.: 04 50 50 716, e-mail: [gasper.kristan@ziri.si](mailto:gasper.kristan@ziri.si)

**VSEBINA RAZPISNE DOKUMENTACIJE**

I. Razpisni pogoji za dodelitev finančnih sredstev

II. Vloga – prijavni obrazec

III. Vzorec pogodbe

IV. Seznam območij, na katerih je možno sofinanciranje izgradnje malih čistilnih

naprav – Priloga I

**I. RAZPISNI POGOJI ZA DODELITEV FINAN**Č**NIH SREDSTEV**

Občina Žiri na podlagi Pravilnika o dodelitvi nepovratnih finančnih sredstev za namen nakupa in vgradnje malih čistilnih naprav v Občini Žiri (Uradni list RS, št. 55/11 - v nadaljevanju Pravilnik) objavlja Razpis za dodelitev nepovratnih finančnih sredstev za nakup in vgradnjo malih (individualnih ali skupinskih) čistilnih naprav velikosti do 50 PE na območju občine Žiri.

**PREDMET JAVNEGA RAZPISA**

Občina Žiri skladno z Operativnim programom odvajanja in čiščenja komunalnih odpadnih voda, kot lokalna skupnost za namen sofinanciranja nakupa in vgradnje malih čistilnih naprav na poselitvenih območjih razpršene gradnje zagotavlja proračunska sredstva. Višina sredstev, namenjenih za sofinanciranje malih čistilnih naprav za leti 2024 in 2025 znaša 6.000,00 EUR.

Predmet javnega razpisa je sofinanciranje nakupa in vgradnje malih (individualnih ali skupinskih) čistilnih naprav za čiščenje komunalne odpadne vode, zmogljivosti čiščenja do 50 populacijskih ekvivalentov (PE) na območju občine Žiri.

**SPLOŠNI POGOJI ZA PRIDOBITEV SREDSTEV**

1. Na razpis se lahko prijavijo fizične osebe s stalnim prebivališčem v občini Žiri in dokazili o načrtovani gradnji objekta za čiščenje komunalne odpadne vode, skladno s pogoji javnega razpisa.

2. Občina Žiri bo sofinancirala vloge skladno s Pravilnikom o dodelitvi nepovratnih finančnih sredstev za namen nakupa in vgradnje malih čistilnih naprav v Občini Žiri.

**POSEBNI POGOJI ZA PRIDOBITEV SREDSTEV**

1. Čistilna naprava mora biti izven območij, na katerih je predvidena izgradnja kanalizacije skladno z Operativnim programom odvajanja in čiščenja komunalne odpadne vode.

2. Lokacija objekta mora biti poznana, vlagatelji morajo razpolagati z lastninsko pravico oziroma si morajo predhodno pridobiti služnostne pogodbe, overjene pri notarju.

3. Čistilna naprava mora imeti certifikat oziroma listino o skladnosti izdelka z zahtevami glede doseganja mejnih vrednostih parametrov odpadnih vod, kot jih predpisuje zakonodaja.

4. Do subvencije niso upravičeni investitorji objektov, ki so pridobil gradbeno dovoljenje po 1.1.2010 in je bila gradnja MČN pogoj za izdajo gradbenega dovoljenja.

**VLOGA- PRIJAVNI OBRAZEC**

Vsebina vloge zajema izpolnjen obrazec z osnovnimi podatki prosilca, objekta, številom oseb, prijavljenih na navedenem naslovu ter obvezne priloge.

Obvezna priloga je:

- izpisek iz zemljiške knjige ali notarsko overjeno služnostno pogodbo, za lokacijo male čistilne naprave.

**ROK IN NAČIN PRIJAVE**

Zainteresirani prosilci lahko oddajo vloge-prijavne obrazce za dodelitev finančnih sredstev skladno s Pravilnikom kadarkoli v tekočem letu, vendar najkasneje do 30. septembra 2025.

Prijave oz. vloge je potrebno oddati in poslati s priporočeno pošto na naslov:

Občina Žiri, Loška cesta 1, 4226 Žiri.

Vlogo je potrebno poslati v zapečatenem ovitku, ovitek pa mora biti na sprednji strani

označen z napisom »NE ODPIRAJ-MČN 2024-2025«. Na hrbtni strani ovitka mora biti označen polni naslov vlagatelja.

**POSTOPEK OBRAVNAVE VLOG**

Vse prejete vloge bo obravnavala tri članska komisija, ki jo imenuje župan. Odpiranje vlog ni javno. Upoštevale se bodo izključno v celoti izpolnjene vloge ter pravočasno oddane vloge, na priloženem obrazcu.

V primeru, da vloga ni popolna skladno s pogoji in merili javnega razpisa za sofinanciranje, bodo prosilci pozvani, da v roku 8 dni vlogo dopolnijo. Če tega ne bodo storili, oziroma bo vloga kljub dopolnitvi še vedno nepopolna, bo vloga s sklepom zavržena.

**DATUM ODPIRANJA VLOG IN OBVEŠ**C**ANJE O IZIDU RAZPISA**

Občina Žiri bo vse prosilce obvestila o izidu javnega razpisa najkasneje v roku 15 dni od dne, ko komisija pripravi predlog dodelitve proračunskih sredstev. Z upravičenci bodo sklenjene pogodbe, v katerih bodo opredeljeni pogoji in način koriščenja proračunskih sredstev.

Skrajni rok za vložitev zahtevka z dokazili za koriščenje sredstev za namen nakupa in

gradnje malih čistilnih naprav je 30. november 2025.

**DVIG RAZPISNE DOKUMENTACIJE**

Razpisna dokumentacija je od dneva objave javnega razpisa do izteka prijavnih rokov dosegljiva na spletni strani Občine Žiri www.ziri.si. Zainteresirani prosilci lahko dvignejo razpisno dokumentacijo tudi v vložišču Občine Žiri, Loška cesta 1, 4226 Žiri.

Dodatne informacije v zvezi s tem razpisom lahko zainteresirani pridobijo na Občini Žiri, pri Gašperju Kristan, tel.: 04 50 50 716, e-mail: [gasper.kristan@ziri.si](mailto:gasper.kristan@ziri.si)

**II. VLOGA – PRIJAVNI OBRAZEC**

I. Osnovni podatki prosilca:

Priimek in ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna št. prosilca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stalno prebivališče (ulica in kraj):

Telefon / Fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, e-mail:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

II. Podatki o objektih:

Naslov:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

III. Število oseb, prijavljenih na naslovu/ih: \_\_\_\_\_\_\_\_\_\_\_\_\_\_\_\_\_\_

IV: Čistilna naprava mora biti izven območij, na katerih je predvidena izgradnja kanalizacije skladno z Operativnim programom odvajanja in čiščenja komunalne odpadne vode. Območja, na katerih je možno sofinanciranje izgradnje malih čistilnih naprav do 50 PE so navedena v prilogi I.

Izjavljam, da nameravam vgraditi malo čistilno napravo s certifikatom oz. listino o skladnosti male čistilne naprave z zahtevami glede doseganja mejnih vrednosti parametrov odpadnih vod, kot jih predpisuje veljavna zakonodaja.

Znesek investicije: \_\_\_\_\_\_\_\_\_\_\_\_\_\_\_\_\_\_\_\_\_ EUR

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priloga:

- izpisek iz zemljiške knjige ali notarsko overjena služnostna pogodba, za lokacijo

male čistilne naprave

**III. VZOREC POGODBE**

**OBČINA ŽIRI**, Loška cesta 1, 4226 Žiri, ki jo zastopa župan Franc KRANJC, matična številka: 5883202, davčna številka: SI 69533768 (v nadaljevanju: občina)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EMŠO:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, davčna številka:\_\_\_\_\_\_\_\_\_\_\_\_\_\_\_\_\_\_\_\_,(v nadaljevanju: upravičenec)

skleneta in dogovorita naslednjo

**POGODBO**

**o sofinanciranju nakupa in vgradnje**

**male čistilne naprave**

1. člen

Pogodbeni stranki uvodoma ugotavljata:

- da je občina objavila javni razpis za dodelitev nepovratnih finančnih sredstev za nakup in vgradnjo malih čistilnih naprav,

- da je upravičenec pravočasno oddal vlogo za sofinanciranje nakupa in vgradnje male čistilne naprave,

- da je bil upravičencu na podlagi popolne vloge izdan sklep o dodelitvi sredstev v višini \_\_\_\_\_\_\_\_\_\_\_\_\_\_\_\_\_\_\_\_.

2. člen

Upravičenec je oziroma bo vgradil malo čistilno napravo na naslednji lokaciji:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. člen

Upravičenec se zavezuje, da:

- bo dodeljena sredstva porabil izključno za nakup in vgradnjo male čistilne naprave, navedene v 2. členu,

- bo glede obratovanja male čistilne naprave upošteval veljavne predpise,

- bo dokumentacijo, ki je določena z javnim razpisom in to pogodbo, hranil še najmanj 5 let po izplačilu sredstev.

4. člen

Občina se zaveže, da bo pogodbeni znesek nakazala v roku 30 dni od prejema popolnega zahtevka za izplačilo oziroma v skladu s proračunskimi možnostmi na transakcijski račun upravičenca, št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri\_\_\_\_\_\_\_\_\_\_\_\_\_\_\_\_.

Sredstva se zagotovijo iz proračunske postavke 5.2.1.01: Sofinanciranje izgradnje malih

čistilnih naprav.

5. člen

Upravičenec je najkasneje do 30.11.2025 zavezan posredovati naslednje dokumente

za črpanje sredstev:

- zahtevek, ki je priloga te pogodbe,

- ustrezno upravno dovoljenje za izveden poseg v prostor za malo čistilno napravo (lokacijska informacija),

- zapisnik o pregledu dokumentacije in naprave, ki ga opravita predstavnik Občine Žiri in lastnik naprave, ki je priloga te pogodbe,

- certifikat oz. listino o skladnosti male čistilne naprave z zahtevami glede doseganja mejnih vrednosti parametrov odpadnih vod, kot jih predpisuje Uredba o emisiji snovi pri odvajanju odpadnih vod iz malih komunalnih čistilnih naprav (Ur.l. RS, št. 98/07),

- poročilo o prvih meritvah, izdelano s strani pooblaščene organizacije se dostavi najkasneje pred uveljavitvijo znižanja okoljske dajatve

- dokazila o poravnanih stroških izgradnje (fotokopije plačanih računov in potrdil o plačilu).

6. člen

Če upravičenec dodeljenih sredstev ne porabi namensko, jih je dolžan vrniti občini

skupaj s pripadajočimi zakonitimi zamudnimi obrestmi od dneva prejema do dneva

vračila.

7. člen

Pogodbeni stranki bosta morebitne spremembe in dopolnitve te pogodbe dogovorili v

pisni obliki s sklenitvijo aneksa k tej pogodbi.

8. člen

Pogodbeni stranki bosta morebitne spore uredili sporazumno. Če v tem ne uspeta,

rešuje spore, ki izvirajo iz te pogodbe, krajevno in stvarno pristojno sodišče.

9. člen

Pogodba je sklenjena v treh (3) enakih izvodih, od katerih prejme občina dva (2)

izvoda, enega (1) pa upravičenec.

10. člen

Pogodba stopi v veljavo z dne podpisa obeh pogodbenih strank.

Številka:

Datum:

Upravičenec: Občina Žiri

Franc KRANJC, župan

JAVNI RAZPIS MČN 2024-2025

**Zadeva: ZAHTEVEK ZA SOFINANCIRANJE:**

Upravičenec:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

davčna številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

transakcijski račun:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

banka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skupna višina predloženih računov in specifikacij v EUR (brez DDV)\_\_\_\_\_\_\_\_\_\_\_\_\_

V skladu s pogodbo št. \_\_\_\_\_\_\_\_\_\_\_\_\_\_\_\_\_\_\_\_\_ z dne\_\_\_\_\_\_\_\_\_\_\_\_\_\_\_\_\_\_\_\_\_\_\_

izstavljam zahtevek za sofinanciranje v višini \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR.

Upravičenec

Podpis:

Datum:

**Priloge:**

- zapisnik o pregledu dokumentacije in naprave, ki ga opravita predstavnik Občine Žiri in lastnik naprave,

- ustrezno upravno dovoljenje za izveden poseg v prostor za malo čistilno napravo (lokacijska informacija),

- certifikat oz. listina o skladnosti male čistilne naprave z zahtevami glede doseganja mejnih vrednosti parametrov odpadnih vod,

- poročilo o prvih meritvah, pripravljeno s strani pooblaščene organizacije (lahko se dostavi ob uveljavitvi znižanja okoljske dajatve)

- dokazila o poravnanih stroških izgradnje (fotokopije plačanih računov in potrdil o plačilu).

**IV. Seznam območij, na katerih je možno sofinanciranje izgradnje malih čistilnih naprav – Priloga I**

Breznica (ne glede na območje aglomeracije), Ledinica, Goropeke, Račeva, Brekovice, Izgorje, Jarčja dolina, Koprivnik, Mrzli vrh, Opale, Osojnica, Podklanec, Ravne, Sovra, Zabrežnik in Žirovski vrh.

Na območjih naselja Selo in mesta Žiri je mogoča postavitev malih ČN le na območjih, ki niso vključena v aglomeracije za odvajanje in čiščenje odpadnih voda.